
Pripažinti netekusiu galios Šiaulių miesto savivaldybės tarybos 2022 m. liepos 7 d. sprendimo Nr. T-310 „Dėl savivaldybės turto pripažinimo netinkamu (negalimu) naudoti ir jo nurašymo“ 1.8 papunktį.

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 20 punktu, kuriame nustatyta, kad išimtinė savivaldybės tarybos kompetencija yra sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimas.
Numatomos naujo teisinio reglamentavimo nuostatos. 
Šiaulių miesto savivaldybės taryba 2022 liepos 7 d. sprendimu Nr. T-310 „Dėl savivaldybės turto pripažinimo netinkamu (negalimu) naudoti ir jo nurašymo“ (toliau – Sprendimas) nusprendė nurašyti Šiaulių Jaunųjų gamtininkų centro valdomą, savivaldybei nuosavybės teise priklausantį sandėlio pastatą (molinis), unikalus numeris 2993-2007-8049, bendras plotas 273,36 kv. m. Šiaulių Jaunųjų gamtininkų centras 2023-06-27 raštu Nr. F-109 „Dėl sandėlio pastato“ prašo pakeisti Šiaulių miesto savivaldybės tarybos 2022-07-07 sprendimo Nr. T-310 „Dėl savivaldybės turto pripažinimo netinkamu (negalimu) naudoti ir jo nurašymo“. Panaikinus Sprendimo 1.8 papunktį pastatas – sandėlis, kurio unikalus Nr. 2993-2007-8049, būtų nenurašomas (nenugriaunamas), o rekonstruojamas. Šiuo metu yra parengti ir viešinami minėto pastato rekonstrukcijos projektiniai pasiūlymai. Rekonstruotas pastatas bus pritaikytas naujai paskirčiai – žirgynui.
Priėmus sprendimą, galimos pasekmės (tiek teigiamos, tiek neigiamos).
Priėmus sprendimą neigiamų pasekmių nenumatoma. Teigiamos pasekmės – bus modernizuotas Šiaulių jaunųjų gamtininkų centro jojimo skyrius, sudarytos sąlygos teikti kokybiškas viešąsias paslaugas  įvairių socialinių grupių asmenims.

Priėmus sprendimą, teisės aktai nekeičiami ir nepripažįstami negaliojančiais.

Sprendimo įgyvendinimui reikalingų priimti papildomų teisės aktų nenumatoma.

Sprendimui įgyvendinti savivaldybės biudžeto lėšos bus reikalingos. Tikslus lėšų poreikis šiuo metu nėra apskaičiuotas. Rekonstrukcijos darbus planuojama finansuoti įstaigos ir Europos Sąjungos paramos lėšomis, kurių bus siekiama gauti.

Sprendimą inicijuoja Šiaulių miesto savivaldybės meras. Tiesioginis rengėjas – Turto valdymo skyriaus vyr. specialistas Kęstutis Tamulevičius, tel. 8 41 383 447.

Numatomo teisinio reguliavimo poveikio vertinimas neatliekamas, nes sprendimo projektu nėra numatoma reglamentuoti iki tol nereglamentuotus santykius ar iš esmės keisti teisinį reguliavimą. 

Sprendimo projekto antikorupcinis vertinimas nebuvo atliekamas, nes šis projektas nėra susijęs su atvejais, nurodytais Teisės aktų projektų antikorupcinio vertinimo taisyklėse.

Vyriausioji specialistė, l. e. skyriaus vedėjos pareigas 				    Daiva Zeninienė


